
Budapest V., Nádor utca 19. földszintjén található ingatlan elővásárlási jog gyakorlása.

Előkészítő: Vagyongazdálkodási Főosztály

Előterjesztés
Gazdasági Bizottság részére

Tisztelt Bizottság!

Eladó kizárólagos tulajdonát képezi a Budapest V. kerület 24581/0/A/11 hrsz. alatt nyilvántartott, természetben Budapest V. kerület Nádor u. 19. földszintjén található, 16 m2 alapterületű, raktár megnevezésű ingatlan a közös tulajdonból hozzá tartozó 35/10000 tulajdoni hányaddal, melyet Vevő részére kíván értékesíteni. 

Eladó Képviselő testülete a 320/2012.(XII.05.) B-L.Ö. határozata alapján az ingatlan vételárát a Város fM Városgazdálkodási és Szolgáltató Kft. által készített forgalmi értékbecslés alapján 2.320.000,- Ft összegben határozta meg. (145.000,- Ft/m2)

Vevő a vételárat az adásvételi szerződés Eladó által történő aláírását követő 5 napon belül köteles az Eladó által megjelölt módon és bankszámlára megfizetni. 
Az ingatlan birtokbaadására a vételár Vevő által történő kifizetésétől számított 15 napon belül került sor. 
Az épületet az 1620-24/1951. évi VKM, a 22509/1958. évi ÉM és a 120344/1958. évi MM rendeletekkel műemlékké nyilvánították.
A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a Fővárosi Önkormányzatot elővásárlási jog illeti meg. 
Területgazdálkodási szempontból nem javaslom az elővásárlási jog gyakorlását.

Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24581/0/A/11 hrsz. alatt felvett, természetben a Budapest V. kerület Nádor u. 19. földszintjén található, 16 m2 alapterületű, raktár megnevezésű ingatlan, a közös tulajdonból hozzátartozó 35/10000 tulajdoni hányaddal, 2.320.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.
határidő:
30 nap
felelős: 
a főpolgármester
határozathozatal módja: egyszerű szavazattöbbség
Budapest, 2013. március „    „
	

	   Dr. Bagdy Gábor
főpolgármester-helyettes


	Láttam főjegyző megbízásából:

	Megyesné dr. Hermann Judit
                aljegyző


A személyes adatok védelme érdekében a mellékletek megtekinthetők a Gazdasági Bizottság és Vagyongazdálkodási Főosztály Titkárságán.

mellékletek:
1. kérelem
2. adásvételi szerződés
3. tulajdoni lap

